¿Kunas kusisit familianïñatakejj wakisi?
¿Kusisitäñatakejj . . .
munasiñat utjañapa?
qollqet munasi?
kunas munasi?
¿KUNSA BIBLIAJJ YATICHI?
“¡Jukʼamp kusisiñanïpjjewa khitinakatejj Diosan arunakap istʼapki, ukhamarak jaysapjje ukanakajja!” (Lucas 11:28, Qullan Arunaka.)
¿KUNJAMSA UK YATIÑAJJ YANAPTʼÄTAM?
Cheqpach munasiñwa jikjjatäta (Efesios 5:28, 29).
Respetompiw familian uñjasipjjäta (Efesios 5:33).
Mayachtʼat jakasiñaw utjani (Marcos 10:6-9).
¿KUNTÏ BIBLIAJJ YATICHKI UKAJJ CHEQAW SISSNATI?
Jïsa, uk pä toqet uñjañäni:
Diosaw familia uttʼayawayi. Nayrïr chacha warmirojj Jehová Diosaw mayachtʼi sasaw Bibliajj qhanañchi (Génesis 2:18-24). Mä arunjja, Jehová Diosaw familia uttʼayirejja. ¿Kunatsa uk yatiñajj wakisi?
Amuytʼañäni, jumatï mä suma manqʼa manqtʼasisma ukhajja, kunanakampis wakichasiwayi ukjja, ¿janit yatiñ munkasma? Ukat uk yatiñatakejj ¿janit manqʼa phayirir jisktʼkasma?
Kunanakatï familian kusisit jakasiñatak munaski ukjja, Jehová Diosar jisktʼañaw wakisiraki, Jupaw familia uttʼayirejja.
Diosajj jiwasat llakisiwa. Jumatakisa ukat familiamatakisa, Jehová Diosan ewjjtʼanakap Bibliat yatjjatañaw wali wakiskirejja, “Jupasti jumanakatjja llakisirakiwa” (1 Pedro 5:6, 7). Jehová Diosajj jiwasan wali sum jakasiñaswa muni. Ukat uka ewjjtʼanakapajj wali askipuniwa (Proverbios 3:5, 6; Isaías 48:17, 18).
LUPʼIÑATAKI
Suma esposöñataki jan ukajj esposäñataki ukat suma awk taykäñatakejja, ¿kunsa lurasma?
Aka jiskʼa tʼaqanakaw uk sum qhanañchi: EFESIOS 5:1, 2 ukat COLOSENSES 3:18-21.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn